Ir-Regolament tal-Kummissjoni (KE) Nru 575/98
tat-12 ta' Marzu 1998
dwar il-ħruġ tal-liċenzji ta' l-importazzjoni għar-ross u r-ross imkisser taħt l-applikazzjonijiet mibgħuta taħt l-Artikolu 2(2) tar-Regolament (KE) Nru 327/98(lott addizzjonali għal Jannar 1998)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KE) Nru 327/98 ta' l-10 ta' Frar 1998 li jiftaħ u jipprovdi għall-amministrazzjoni ta' ċerti kwoti ta' tariffa għall-importazzjoni tar-ross u ross imkisser [1], u b'mod partikolari l-Artikolu 5(2) tiegħu,
Billi l-Artikolu 2(2) tar-Regolament (KE) Nru 327/98 li jipprovdu għall-ftuħ ta' lott addizzjonali għall-ħruġ tal-liċenzji ta' l-importazzjoni għal Jannar 1998; billi l-applikazzjonijiet għal-liċenzji ta' dan il-lott addizzjonali għandhom jintefgħu matul l-ewwel 10 ġranet tax-xogħol ta' wara d-dħul fis-seħħ tar-Regolament (KE) Nru 327/98;
Billi, skond l-Artikolu 5(2) tar-Regolament (KE) Nru 327/98, fi żmien 10 ġranet mid-data ta' l-għeluq għan-notifika mill-Istati Membri ta' l-applikazzjonijiet tal-liċenzji, il-Kummissjoni trid tiddeċidi sa liema punt l-applikazzjonijiet jistgħu jkunu aċċettati u tistabbilixxi l-kwantitajiet disponibbli taħt il-lott li ġej;
Billi eżami tal-kwantitajiet li għalihom intefgħu l-applikazzjoni juri li l-liċenzji għandhom jinħarġu għall-kwantitajiet li applikaw għalihom immoltiplikati, fejn ikun il-każ, b'persentaġġi tat-tnaqqis skond id-disposizzjoniet ta' l-Anness mehmuż,
ADOTTAT DAN IR-REGOLAMENT:
Artikolu 1
1. Il-liċenzji ta' l-importazzjoni għar-ross u r-ross miksur kontra l-applikazzjonijiet mitfugħa taħt l-Artikolu 2(2) tar-Regolament (KE) Nru 327/98 u nnotifikati lill-Kummissjoni għandhom jinħarġu għall-kwantitajiet li applikaw għalihom immoltiplikati, fejn ikun il-każ b'persentaġġi tat-tnaqqis ippreżentat fl-Anness mehmuż.
2. Il-kwantitajiet disponibbli taħt il-lott li ġej għandhom ikunu kif ippreżentati fl-Anness mehmuż.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-12 ta' Marzu 1998.